สวัสดีคุณครับ อายุ 57 ปีครับ มีอาการ-วิงเวียนศีรษะ-ตาลาย-เดินเซอาการเป็นช่วงๆ จะเป็นๆหายๆ วันนึงมีอาการครี่ง 2 ครั้ง ซึ่งไม่เคยเป็นมาก่อนก่อนหน้านี้ 2 เดือนได้เริ่มทานยาต่อมลูกหมากไป ไม่ทรายว่ามีผลข้างเคียงมั้ยครับ
สวัสดีครับ เนื่องจากยารักษาต่อมลูกหมากโตมีหลายชนิด แต่หากเป็นยาประเภทแอลฟา-บล็อกเกอร์ (Alpha Blockers) อาจมีผลทำให้ความดันโลหิตต่ำ เวียนศีรษะ หรือ คลื่นไส้ได้ แต่ถ้าเริ่มยามา 2 เดือนแล้ว แต่เพิ่งมามีอาการเมื่อไม่นานมานี้ จึงดูไม่ค่อยเหมือนผลจากยาเท่าไรนะครับ เพราะถ้าเป็นผลจากยาจริง ก็น่าจะมีอาการในช่วงแรกๆแล้วดังนั้น หากมีการวิงเวียนถึงขั้นเดินเซ ถือว่าเป็นความผิดปกติในระบบประสาท ซึ่งสาเหตุของอาการเวียนศีรษะจึงอาจเกิดจากหลายสาเหตุอาทิเช่น1.โรคในระบบของหูชั้นในเช่นมีตะกอนกระทบประสาทหูโรคน้ำในหูไม่เท่ากันหรือมีการอักเสบในหูชั้นใน2.การไหลเวียนของเลือดผิดปกติเช่นความดันโลหิตต่ำโรคหัวใจเต้นผิดจังหวะ3.โรคทางระบบประสาทเช่นการบาดเจ็บบริเวณศีรษะก้อนเนื้องอกในสมองโรคลมชัก4.สาเหตุอื่นๆเช่นโลหิตจางน้ำตาลในเลือดต่ำหากยังมีอาการเหล่านี้ไม่หายแนะนำปรึกษาแพทย์ผู้เชี่ยวชาญด้านโรคประสาทเพิ่มเติมเพื่อตรวจหาสาเหตุและรักษาจะเป็นการดีที่สุดครับ